VLÁDA SLOVENSKEJ REPUBLIKY




NÁVRH

UZNESENIA VLÁDY SLOVENSKEJ REPUBLIKY
č. 
z ................2019

k Návrhu rozhodnutia o prevode časti majetkovej účasti štátu na podnikaní obchodnej spoločnosti Letisková spoločnosť Žilina, a.s. odplatným prevodom na Žilinský samosprávny kraj

	
Číslo materiálu:
	

	Predkladateľ:
	minister hospodárstva 
minister dopravy a výstavby


Vláda
A.   	schvaľuje 

	A.1.	Návrh rozhodnutia o prevode časti majetkovej účasti štátu na podnikaní obchodnej spoločnosti Letisková spoločnosť Žilina, a.s. odplatným prevodom na Žilinský samosprávny kraj;

[bookmark: _GoBack]          A.2.    zníženie štátnych finančných aktív v nadväznosti na bod A.1.;

B.	vydáva
        
	 B.1.  	podľa § 10 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov rozhodnutie o prevode časti majetkovej účasti štátu na podnikaní obchodnej spoločnosti Letisková spoločnosť Žilina, a.s. vo výške 65,52 % podielu na základnom imaní tejto spoločnosti, ktorý predstavuje 63 kusov akcií s menovitou hodnotou každej akcie vo výške 33 194,- eur a 9 kusov akcií s menovitou hodnotou každej akcie vo výške 332,- eur, priamym predajom Žilinskému samosprávnemu kraju za kúpnu cenu 1,- euro;

C.	ukladá
        
	ministrovi dopravy a výstavby

	 C.1.  	previesť časť majetkovej účasti štátu v nadväznosti na rozhodnutie vlády o prevode časti majetkovej účasti štátu na podnikaní obchodnej spoločnosti Letisková spoločnosť Žilina, a. s., vo výške 65,52 % podielu na základnom imaní tejto spoločnosti na Ministerstvo hospodárstva SR ku dňu určenému Ministerstvom hospodárstva SR;

     ministrovi hospodárstva

	C.2. zabezpečiť realizáciu prevodu majetkovej účasti štátu na podnikaní obchodnej spoločnosti Letisková spoločnosť Žilina, a. s., vo výške 65,52 % podielu na základom imaní tejto spoločnosti uzavretím zmluvy o prevode akcií v súlade s rozhodnutím vlády o prevode časti majetkovej účasti štátu na podnikaní obchodnej spoločnosti Letisková spoločnosť Žilina, a. s..


 Vykonajú:  	predseda vlády 
             	minister dopravy a výstavby
              minister hospodárstva

